— Мы маем справу са спланаванай палітычнай аперацыяй Парашэнкі з мэтай прыбраць з палітычнага поля вельмі моцнага канкурэнта. Напрыклад, тое, што рашэнне было прынятае прэзідэнтам менавіта тады, калі Саакашвілі быў за мяжой. Цяпер, паводле закону, Саакашвілі фармальна не мае магчымасці вярнуцца ва Украіну, каб у судзе асабіста аспрэчыць пастанову. Больш таго, ёсць рызыка, што палітыка падчас спробы прыляцець у Кіеў чакае экстрадыцыя ў Грузію. Як вядома, там супраць яго распачаты шэраг крымінальных спраў.